पाएं अपने शहर की ताज़ा ख़बरें और फ्री ई-पेपरडाउनलोड करें
तुर्की के राष्ट्रपति रेचिप तैयप एर्दोआन ने ख़ुदकुशी करने जा रहे एक शख्स से बात कर उसे ऐसा करने से रोक लिया है.
राष्ट्रपति के दफ़्तर ने यह जानकारी दी.
इस्तांबुल में एक व्यक्ति बॉस्फ़ोरस पुल पर चढ़कर ख़ुदकुशी करने की धमकी दे रहा था. तब एर्दोआन का काफ़िला पुल से गुज़र रहा था.
तस्वीरों में देखा जा सकता है कि एर्दोआन के स्टाफ़ ने इस रोते हुए शख्स को राष्ट्रपति से बात करने को कहा.
कुछ मिनटों बाद उसे सुरक्षा में ले जाया गया.
समाचार एजेंसी दोगान के मुताबिक़ यह व्यक्ति घरेलू परेशानियों की वजह से तनाव में था और पुलिस उसे दो घंटे से मना रही थी.
तस्वीरों में दिखाया गया है कि स्टाफ़ उन्हें राष्ट्रपति से जाकर कार में बात करने को मना रहा है. एर्दोआन कार से बाहर नहीं आते, बल्कि वहीं से इस व्यक्ति से बात करते हैं.
राष्ट्रपति कार्यालय के एक अधिकारी ने समाचार एजेंसी एपी को बताया कि राष्ट्रपति ने इस व्यक्ति की मदद का भरोसा जताया है.
(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn